
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ
	«20» чэрвеня 2023 г.
	         № 83
	г. Масква



Аб унясенні змяненняў у Рашэнне Калегіі Еўразійскай эканамічнай камісіі ад 21 красавіка 2015 г. № 30

У адпаведнасці з артыкулам 46 Дагавора аб Еўразійскім эканамічным саюзе ад 29 мая 2014 года Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 21 красавіка 2015 г. № 30 «Аб мерах нетарыфнага рэгулявання» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 

	Старшыня Калегіі
Еўразійскай эканамічнай камісіі
	М. Мясніковіч




	
	ДАДАТАК
да Рашэння Калегіі
Еўразійскай эканамічнай камісіі 
ад 20 чэрвеня 2023 г. № 83

	

ЗМЯНЕННІ,
якія ўносяцца ў Рашэнне Калегіі Еўразійскай эканамічнай 
камісіі ад 21 красавіка 2015 г. № 30



1. Пералік тавараў, у дачыненні да якіх устаноўлена забарона ўвозу на мытную тэрыторыю Еўразійскага эканамічнага саюза і (або) вывазу з мытнай тэрыторыі Еўразійскага эканамічнага саюза (дадатак № 1 да ўказанага Рашэння), дапоўніць раздзелам 1.12 наступнага зместу:
 
«1.12. Кіты, дэльфіны і марскія свінні (млекакормячыя атрада Cetacea), 
забароненыя да вывазу*
 
	Найменне тавару
	Код ТН ЗЭД ЕАЭС

	Кіты, дэльфіны і марскія свінні (млекакормячыя атрада Cetacea)
	0106 12 00


 
_____________________

* У дачыненні да млекакормячых атрада Cetacea, якія знаходзяцца ў Рэспубліцы Казахстан па стане на 1 студзеня 2023 г., забарона, прадугледжаная гэтым раздзелам, не прымяняецца:
па 31 снежня 2024 г. уключна – пры вывазе млекакормячых атрада Cetacea, часова ўвезеных у Рэспубліку Казахстан перасоўнымі звярынцамі, кантактнымі заапаркамі, перасоўнымі акіянарыумамі, перасоўнымі выстаўкамі;
па 31 снежня 2028 г. уключна – пры вывазе млекакормячых атрада Cetacea, якія ўтрымліваюцца ў акіянарыуме ў Рэспубліцы Казахстан.
	Заўвага да раздзела. 
	Для мэт гэтага раздзела неабходна кіравацца як кодам ТН ЗЭД ЕАЭС, так і найменнем тавару.


 
2. У пераліку тавараў, у дачыненні да якіх вызначаны дазвольны парадак увозу на мытную тэрыторыю Еўразійскага эканамічнага саюза і (або) вывазу з мытнай тэрыторыі Еўразійскага эканамічнага саюза (дадатак № 2 да ўказанага Рашэння):
а) у раздзеле 2.7:
абзац першы пункта 3 у табліцы 1 выкласці ў наступнай рэдакцыі:
 
	«CETACEA*
	КІТАПАДОБНЫЯ*»;


пасля табліцы 1 дапоўніць зноскай са знакам «*» наступнага зместу:
«* Вываз тавараў з мытнай тэрыторыі Еўразійскага эканамічнага саюза забаронены ў адпаведнасці з раздзелам 1.12 дадатку № 1 да Рашэння Калегіі Еўразійскай эканамічнай камісіі ад 21 красавіка 
2015 г. № 30.»;
б) у табліцы 1 раздзела 2.8 пазіцыі, якія датычацца атрада Кітападобныя (на рускай і на лацінскай мовах), выключыць.

____________


image1.jpeg




